CONVOCATÒRIA PRÀCTIQUES BECADES UA:RURAL DE LA UNIVERSITAT D'ALACANT 2021-2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/21840)
  + [Valencià](/va/acuerdo/21055)






Selector de idioma

Leer

* [Español](/es/acuerdo/21631)
* [Valencià](/va/acuerdo/21860)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PRÀCTIQUES BECADES UA:RURAL DE LA UNIVERSITAT D'ALACANT 2021-2022[Butlletí Oficial Universitat d'Alacant](/ca/Publicacion)
=======================================================================================================================================

Secretaria General

Butlletí Oficial Universitat d'Alacant





CONVOCATÒRIA PRÀCTIQUES BECADES UA:RURAL DE LA UNIVERSITAT D'ALACANT 2021-2022

Data d'aprovació
:   24/01/2022

Data de publicació
:   28/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/21489)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/21886)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/21893)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PRÀCTIQUES BECADES UA:RURAL DE LA UNIVERSITAT D'ALACANT 2021-2022&url=https://www.boua.ua.es/va/acuerdo/21254)

**Títol:** CONVOCATÒRIA PRÀCTIQUES BECADES UA:RURAL DE LA UNIVERSITAT D'ALACANT 2021-2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 24 de gener de 2022

CONVOCATÒRIA PRÀCTIQUES BECADES UA:RURAL DE LA UNIVERSITAT D'ALACANT 2021-2022

PRIMERA - OBJECTE DE LA CONVOCATÒRIA

La present convocatòria està destinada a l'estudiantat de la Universitat d'Alacant que estiga interessat en la realització d'estades de pràctiques i estades emprenedores en entitats situades en entorns rurals o en poblacions amb baixa densitat de població durant el curs 2021-22 en el marc del programa UA:Rural.

SEGONA - CONDICIONS DEL PROGRAMA I REQUISITS PER A PARTICIPAR

Les estades tindran una duració de 2 mesos, i podran dur-se a terme entre l'1 de maig i el 30 de setembre de 2022, encara que podran prolongar-se més enllà d'aquest mes sempre que la persona seleccionada continue els mateixos estudis durant el curs 2022-23, amb el límit del 31 de desembre de 2022. Es rebrà una ajuda de 1.000 euros mensuals. Podran realitzar-se en entitats de tota mena, tant públiques com privades, situades en localitats o municipis de menys de 5000 habitants, o en entitats singulars que desenvolupen projectes en aquestes localitats o municipis.

Les estades seran presencials i serà obligatori per a poder optar a les ajudes que es residisca durant tot el període d'estada en la mateixa localitat o municipi en què està situada l'entitat proponent, o almenys en un radi de 20 km.

Les estades podran ser en:

* modalitat d'estades de pràctiques en entitats col·laboradores: estades de pràctiques per a formació en les activitats de l'entitat que realitze la proposta, sempre vinculades a les competències dels estudis als quals es dirigisca.
* modalitat d'estades emprenedores: estades per a desenvolupar una idea o projecte innovador.

Podrà optar a aquestes estades l'estudiantat matriculat en títols oficials de la UA de grau, màster o doctorat en el curs 2021-2022. Per a matriculats en graus, haver superat en el moment de la sol·licitud un mínim de 120 crèdits del pla d'estudis.

Abans de l'inici de les estades, se signarà amb les entitats col·laboradores un conveni de cooperació educativa per a la realització de pràctiques i l'acord de pràctiques amb els detalls del període de pràctiques. Tots dos documents els facilitarà la Unitat de Pràctiques degudament emplenats i preparats per a la signatura.

TERCERA - QUANTIA DE L'AJUDA

Les persones seleccionades per a realitzar les estades rebran una ajuda de 1000 euros bruts per mes complet d'estada. Les ajudes reben el finançament del Banc Santander i serà obligatori que l'estudiant amb estada assignada s'inscriga en la plataforma de Beques Santander en el termini que comunicarà la unitat de Pràctiques.

Es concediran un màxim de 50 beques de 2 mesos cadascuna.

Es podrà ampliar un mes més l'estada ja començada sempre que no se supere la dotació pressupostària per al programa que ascendeix a 100.000 euros, i que serà sufragada amb càrrec al capítol 4 de crèdits del pressupost del Vicerectorat d'Estudiants i Ocupabilitat (1050.4B.0001). L'execució d'aquesta dotació estarà supeditada a la disponibilitat de liquiditat.

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes reben finançament del BANC DE SANTANDER.

QUARTA - CRITERIS I PROCÉS DE SELECCIÓ

El procés de selecció constarà de les següents fases:

1) Fase d'admissió dels i les sol·licitants que complisquen els requisits per a poder participar.

2) Fase de preselecció:  es preseleccionarà per a les propostes publicades en la pàgina web de la convocatòria <https://centroempleo.ua.es/va/practicas-y-empleo/practiques-en-la-ua/convocatories/ua-rural/ua-rural-practiques-i-emprenedoria-en-entorns-rurals.html>  als i les sol·licitants admesos en la primera fase i que complisquen els requisits específics per a cadascuna de les propostes que hagen inclòs en la seua sol·licitud.

Les sol·licituds seran avaluades per una Comissió formada per la Vicerectora d'Estudiants i Ocupabilitat (o persona en qui delegue), que actuarà com a presidenta, el Director del Secretariat de Suport a Estudiants i Ocupabilitat, que actuarà com a vocal, un tècnic de la unitat d'Orientació per a l'Ocupació i l'Emprenedoria, i la Subdirectora de Pràctiques, Ocupació i Emprenedoria del Servei d'Alumnat, que actuarà com a secretària, d'acord amb el següent barem:

1. Adequació al perfil de la proposta de l'entitat col·laboradora: 1 punt en les propostes a les quals s'adeqüe i 0 en les quals no s'adeqüe.

2. Nota mitjana d'expedient: fins a 1 punt, calculat multiplicant la nota mitjana per 0.1 Per a estudiants de Grau, la nota mitjana serà la que conste en l'expedient per a la convocatòria immediatament anterior al tancament del termini d'inscripció. Per a estudiants de màster i doctorat, es tindrà en quanta la mitjana de l'expedient del grau o màster amb el qual es va accedir.

3. En cas d'empat, es tindrà en compte el nombre de crèdits superats.

c) Fase de selecció: una vegada ordenades les candidatures, s'enviaran a l'entitat col·laboradora els CV i les cartes de motivació de les quals obtinguen major puntuació fins a un màxim de 8 per plaça. A la vista dels currículums i després de realitzar una entrevista pel mitjà que dispose, l'entitat col·laboradora serà l'encarregada de proposar a la Comissió la persona a la qual s'assignarà l'estada.

Les estades i les corresponents ajudes s'assignaran a l'estudiantat que haja sigut seleccionat per una de les entitats col·laboradores.

CINQUENA - PROCEDIMENT I TERMINI DE PRESENTACIÓ DE SOL·LICITUDS

El termini de sol·licitud estarà obert una vegada publicada la convocatòria en BOUA des de l'1 de febrer fins al 28 de febrer de 2022.

Les sol·licituds acompanyades per un curriculum vitae i una carta de motivació s'han d'enviar a través del formulari electrònic que es troba en la pàgina web de la convocatòria <https://centroempleo.ua.es/va/practicas-y-empleo/practiques-en-la-ua/convocatories/ua-rural/ua-rural-practiques-i-emprenedoria-en-entorns-rurals.html>

SISENA - RESOLUCIÓ DE LES AJUDES

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases substituiran la notificació a les persones interessades i produint els mateixos efectes, es realitzaran d'acord amb el que s'estableix a continuació, en les adreces web detallades.

La llista provisional de sol·licituds admeses i excloses es publicarà en la pàgina <https://centroempleo.ua.es/va/practicas-y-empleo/practiques-en-la-ua/convocatories/ua-rural/ua-rural-practiques-i-emprenedoria-en-entorns-rurals.html>   el dia 4 de març de 2022, donant-se un termini de 2 dies hàbils per a les possibles esmenes.

La llista definitiva de sol·licituds admeses i la baremació es publicarà en la pàgina <https://centroempleo.ua.es/va/practicas-y-empleo/practiques-en-la-ua/convocatories/ua-rural/ua-rural-practiques-i-emprenedoria-en-entorns-rurals.html>  el dia 11 de març de 2022 i es realitzarà l'enviament de candidatures a les entitats proponents.

La resolució definitiva de persones seleccionades per les entitats col·laboradores i les ajudes assignades es publicarà a partir del dia 1 d'abril de 2022, i les persones seleccionades tindran 5 dies hàbils a comptar a partir de l'endemà a la data de publicació per a acceptar o rebutjar l'ajuda a través dels mitjans que s'indiquen en la web de la convocatòria.

A més, les persones seleccionades hauran d'inscriure's en la plataforma de Beques Santander [www.becas-santander.com](http://www.becas-santander.com) seguint les indicacions que rebran de la Unitat de Pràctiques.

Els qui, després d'acceptar l'ajuda dins dels terminis estipulats per a tal fi, desitgen renunciar a ella, hauran de comunicar-ho per escrit, exposant les causes, al Vicerectorat d'Estudiants i Ocupabilitat, en els 5 dies següents a la publicació de la resolució d'ajudes assignades.

Les renúncies una vegada assignades les estades i les ajudes es cobriran amb les persones admeses que hagen participat en el procés de selecció i que hagen quedat en llista d'espera.

SETENA - PAGAMENT DE LES AJUDES I JUSTIFICACIÓ

Les persones beneficiàries hauran de subscriure el document d'acceptació de l'ajuda una vegada publicada la resolució definitiva, i subscriure l'acord d'estada abans de l'inici d'aquesta. Tota la documentació es tramitarà des de la Unitat de Pràctiques del Servei d'Alumnat.

L'ajuda s'abonarà mensualment i es comunicarà alta a la Seguretat Social com a estudiant en pràctiques remunerades.

En els 15 dies següents a la finalització de l'estada (que serà la que figure com a data de finalització en l'acord) el beneficiari o la beneficiària hauran de presentar la memòria final seguint el model que estarà publicat a la pàgina web de la convocatòria <https://centroempleo.ua.es/va/practicas-y-empleo/practiques-en-la-ua/convocatories/ua-rural/ua-rural-practiques-i-emprenedoria-en-entorns-rurals.html>

La justificació de totes les ajudes concedides haurà d'estar completada a 31 de gener de 2023.

Aquestes ajudes són incompatibles amb altres ajudes concedides per a realitzar unes pràctiques o una estada emprenedora. Són compatibles amb les ajudes a l'estudi.

VUITENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

NOVENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós administratiu davant el jutjat contenciós administratiu dels d'Alacant que resulte competent, en el termini de dos  mesos comptats a partir de l'endemà de publicar-se, de conformitat amb el que s'estableix en l'article 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la llei 39/2015, d'1 d'octubre, del Procediment Administratiu Comú de les Administracions Públiques. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant a 24 de gener de 2022

La Rectora

P.D. de signatura, la Vicerectora d'Estudiants i Ocupabilitat (Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03531 Sant Vicent del Raspeig - Alacant  
 Tel. 73 046 8823 - Fax 22 666 2214](https://www.google.es/maps/@06.815471,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12279&trk=tyah&trkInfo=tarId%1D2335679974745%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)